# Verktøy: Oversikt over partienes politikk på kollektivområdet

Denne oversikten er ment å være til hjelp for å gi relevant informasjon til beslutningstakere ut fra hva de er opptatt av. Oversikten er laget ut fra nasjonale programmet. Det kan være lokale og regionale nyanser. Sett dere inn i lokale partiprogram, og tilpass denne oversikten ut fra det. Oversikten er laget november 2020, og sist oppdatert i august 2021.

**Om kollektivtrafikk fra partienes program:**

**Frp:** «Kollektivtrafikk er den mest sentrale delen av transporttilbudet innad i våre større byområder. Kvantitative begrensninger og prisnivået må fastsettes av markedet. Omfanget av subsidier og overføringer må reduseres, blant annet gjennom bruk av konkurranse. Vi vil arbeide for ordninger som gir større bruk av gass og annen energiteknologi for kollektivtransport, spesielt i byene. Transportnæringens rammebetingelser må liberaliseres. Vi mener at kvantitative begrensninger skal bort og at prisnivået skal settes av markedet. Overføringsordninger må reduseres og den skadelige kryssubsidieringen av transportsystemer må avvikles.»

*Det er helt nødvendig med et godt kollektivtilbud, særlig i de større byene, og staten har et ansvar for kjøp av kollektivtransporttjenester. Det er ikke bilistenes oppgave å finansiere kollektivtransporten gjennom bompenger.*

*Et effektivt transportnett i byområdene må legge til rette for alle transportformer. Bilen er vårt mest fleksible transportmiddel og skal ha en viktig plass også i bytrafikken. Det skal bygge ny vei med god kapasitet i byområdene og dagens ordning med nullvekstmål for biltrafikk skal avvikles. Kollektivtrafikk er en sentral del av transporttilbudet i byområdene. Staten må planlegge grunnstammen i kollektivtransporten og være ansvarlig for utvikling av infrastrukturen i de største byene. Vi ønsker en fleksibel og brukervennlig modell hvor ulike kollektivmidler brukes ut fra et samlet transportbehov i befolkningen.*

*Bruk av konkurranse vil styrke transporttilbudet, antallet avganger og sette søkelys på kundens behov. Bruken av subsidier i kollektivtrafikken må reduseres og bilistene skal ikke lenger måtte være ansvarlig for drift av kollektivtilbudet i byene. Staten skal ha det økonomiske ansvaret for driften av kollektivtransporten. Alle gode krefter må få ta del i utviklingen av driftstilbudet i kollektivtrafikken.*

<https://www.frp.no/tema/samferdsel/kollektivtransport>

**Høyre:** «Høyre ønsker å øke andelen reisende som velger kollektivtransport i alle deler av landet. Gode kollektivtilbud er en forutsetning for at innbyggerne skal ønske å sette fra seg bilen oftere. Færre biler på veiene er også bra for næringslivet og personer som trenger å bruke bil, for da kommer de raskere frem. Hverdagsreisende til og fra arbeid skal prioriteres. Høyre ønsker å arbeide for å utvikle et godt kollektivtilbud i alle deler av landet. Dette er viktig for å sikre bedre fremkommelighet og færre køer, og for å nå klimamålsettinger og bedre bymiljø.»

*Høyre ønsker å øke andelen reisende som velger kollektivtransport i alle deler av landet. Det betyr at alternativet til bilen må bli bedre. Høyre skal arbeide for å utvikle et godt kollektivtilbud i alle deler av landet. Behovene og mulighetene er ulike i store byområder og områder med spredt bebyggelse. I områder med lav befolkningstetthet er gode overganger til buss og tog et viktig tilskudd til bilen, men også bil er nødvendig der det er få kollektivavganger. Bil er viktig for effektiv transport av personer og varer i distriktene.*

*I storbyene er et fleksibelt, klimavennlig kollektivtilbud kombinert med gode gang- og sykkelveier nødvendig for å håndtere en fremtidig befolkningsvekst og for at Norge skal nå sine klimamål. Det krever store statlige investeringer. Høyre mener at bruk av statlige midler må følges av krav om å legge til rette for boliger, næring og velferdstilbud i nærheten av kollektivknutepunktene. Byvekstavtaler er et strategisk verktøy for å stimulere til bruk av kollektive løsninger og til sykling og gange gjennom en mer miljøvennlig arealpolitikk.*

<https://hoyre.no/politikk/temaer/samferdsel/kollektivtransport/> <https://hoyre.no/politikk/partiprogram/>

**Venstre:**

*«Vi vil halvere utslippene fra transportsektoren innen 2030 sammenlignet med 2005. Da trenger vi velfungerende miljøvennlige transportløsninger.»*

*«Vi vil satse på miljøvennlige alternativer som elektrisitet, avansert biodrivstoff, biogass, ammoniakk og utslippsfri hydrogen. Miljøvennlig transport er nøkkelen til å kutte utslipp. Alle vinner på at flere får friheten til å velge grønt. Transporttilbudet skal være miljøvennlig, effektivt, trygt og rimelig.»*

*«Vi vil gjøre det billigere å velge kollektivtransport. Det klimavennlige alternativet skal alltid være det beste, enkleste, raskeste og rimeligste. For barn, unge og studenter er kollektivtransport viktig for frihet i egen hverdag.»*

*«Vi vil videreføre de eksisterende byvekstavtalene og åpne for nye, uten at de nye skal gå på bekostning av finansieringen av de avtalene som er inngått.»*

*«Å gå, sykle eller ta kollektivtransport gir reisefrihet uten privatbil. Vi vil sikre raskere utbygging av gang- og sykkelveier og innføre nasjonale retningslinjer som oppmuntrer til å sette av areal for disse. Vi vil prioritere utbygging av jernbane, kollektivtransport og gang- og sykkelveier.»*

*«Vi støtter tiltak som begrenser bilbruk og skaffer inntekter til et bedre kollektivtilbud. Biltrafikken kan ikke vVi vil at folk skal kunne bosette deg der de vil.»*

*«Vi vil gi distriktene et like grønt transporttilbud som byene. okse i byene fordi det gir for mye støy, støv og tar for mye plass.»*

<https://www.venstre.no/assets/Venstres_Stortingsvalgprogram_2021-2025.pdf>

**KrF:** «Gjennom samferdselspolitikken vil KrF sørge for at det blir økt fremkommelighet, færre flaskehalser, og tryggere og mer miljøvennlig transport. Det krever en betydelig satsning på kollektivtransport, særlig i og rundt de store byene. En økt satsning på kollektivtransport i sentrumsnære områder vil være et svært viktig tiltak for å takle fremtidens befolkningsvekst. KrF mener staten må ta en større del av regningen for å finansiere kollektivutbygging i de større byene, både når det gjelder T-bane, bybane eller andre løsninger.»

<https://www.krf.no/politikk/politikk-a-til-a/transport-og-kommunikasjon/kollektivtransport/>

**Sp: «**Senterpartiet vil ha et godt utbygd kollektivnett i hele landet, som gjør det enkelt og rimelig både å reise til og fra jobb og å reise raskt og klimasmart mellom landsdeler.

Senterpartiet vil skape et attraktivt og moderne togtilbud for passasjerer og gods.

Langs strekninger som ikke har togtilbud, vil Senterpartiet legge til rette for bussruter. Langs innfartsårene til byene våre skal kollektivtrafikken utvikles. En effektiv satsing forutsetter at pris og frekvens på rutetilbudet kombineres med regularitet og komfort.

I byområdene vil utbygging av infrastruktur for trikk, bane og buss være avgjørende for å gi et godt reisetilbud og følge opp klima- og miljømål.»

«Transportveksten i og rundt storbyene må løses med 14 sterkere satsing på kollektivtransport, sykkel og gange.»

<https://www.senterpartiet.no/politikk/A-%C3%85/politisk-sak/kollektivtrafikk>

<https://www.senterpartiet.no/stortingsvalg-2021/program/Stortingsprogram-2021-2025-bokm%C3%A5l>

**Ap:** «Økt satsing på kollektivtransport, sykkel og gange vil gi lavere klimautslipp, bedre byluft og mindre kø i byene våre

Arbeiderpartiet vil at veksten i persontrafikken i og rundt de store byene skal tas med kollektivtransport, sykkel og gange. Dette er viktig for å redusere kø-, klima- og luftforurensning. Og det er nødvendig for at byene skal være gode steder å bo og for å utvikle nye arbeidsplasser.

Folk velger transport som gjør livene deres enklest og mest effektivt. Skal kollektivtransport være et godt alternativ til personbilen må tilbudet forbedres. Arbeiderpartiet er opptatt av at staten gir fylkene økonomi til å utvikle et attraktivt kollektivtilbud.

De største byene står også foran store investeringer i kollektivprosjekter de kommende årene. Arbeiderpartiet mener staten må ta opptil 70 prosent av utgiftene for disse prosjektene, mot at kommunene forplikter seg til omfattende boligutbygging nær traseene.

Det er et stort potensial for at flere kan sykle og gå i byene. Det vil gi både bedre trafikkavvikling og folkehelsa. Sammenhengende sykkelveinett må prioriteres.

Kollektivtransport skal ikke bare være et byfenomen. Det er viktig at det også i distriktene utvikles effektive løsninger for de som ikke kan kjøre bil.

<https://www.arbeiderpartiet.no/politikken/kollektivtransport-sykkel-og-gange/>

**SV**: SV vil ha et godt kollektivtrafikktilbud, slik at vi alle kommer oss dit vi skal på en enkel og miljøvennlig måte. Kollektivtrafikk bidrar til kutt i klimagassutslipp og renere luft. Kollektivsatsing gir også bedre trafikksikkerhet, mer attraktive bo- og oppvekstmiljø og bedre framkommelighet for næringsliv, kollektivtrafikk og nyttetransport. Stortinget har vedtatt et mål om nullvekst i persontrafikken i byområdene. Da trengs god arealplanlegging og satsing på kollektiv, sykkel og gange framfor bil.

<https://www.sv.no/sv-fra-a-til-a/kollektivtrafikk/>

**MDG:**  «I årevis har man planlagt samferdselspolitikken på bilens premisser.  Dette har hatt store negative konsekvenser for klima, luftforurensing, arealbruk, folkehelse, bomiljøer – ja, kort sagt, for mennesker og miljø over hele landet. Samtidig har bilen gitt økt mobilitet, noe som er avgjørende for frihet, næringsutvikling og beredskap.

Vi vil gjøre kollektivreisen til det naturlige førstevalget for flest mulig. Det krever utbygging av kollektivtilbudet, hyppigere avganger, rimelige billetter, komfort, universell utforming, samordning av brukervennlige billettsystemer som er universell utformet og god korrespondanse mellom ruter.

De Grønne mener det er viktig å ha forskjellig politikk i byen og på landet. I byene skal vi ha færre biler og skape mer rom for folkeliv, trivsel, buss, bane, syklende og gående. På bygda skal vi føre en politikk som er bra for både bilister, syklister og kollektivreisende.»

<https://www.mdg.no/byer>

<https://www.mdg.no/samferdsel>

**Rødt**: «.Storbyene i Norge har så dårlig luft at deler av befolkningen ikke kan gå ut alle dager. Skal vi transportere alle som trenger det er vi avhengig av kollektive transportformer. Veiutbygging i sentrale strøk er ikke en del av klimaløsninga når 10 prosent av våre klimagassutslipp kommer fra veitrafikken. Rødt vil derfor at persontransport skal flyttes fra bil til kollektiv der det er mulig.

Et godt kollektivtrafikknett gjør behovet for privatbiler mindre og fører til lavere utslipp. Dette gir bedre folkehelse gjennom bedret trafikksikkerhet, redusert lokal luftforurensing og tilrettelegging for økt mosjon som del av transportsystemet. Et samfunn med lavere utslipp av klimagasser har ikke nytte av mer motorveier, større flyplasser og andre investeringer som driver opp trafikken. Midlene vi i dag bruker på dette kan føres over til kollektivtrafikk».

<https://roedt.no/kollektivtrafikk>